на продукти, които са предмет на разследване по всеки допълнителен код по ТАРИК, както и на мерки, включително регистрационен режим. Поради това Комисията използва данните от базата по член 14, параграф 6 за установяване на промяната в схемите на търговия, сравнявайки производители износители с по-високи и по-ниски мита за целите на настоящото разследване.
 (58)
 Производителите износители, които са обект на настоящото разследване, са представлявали 26 % от общия обем на китайския износ на продукта, предмет на разследването, за пазара на Съюза през разглеждания период, отчетени в базата данни по член 14, параграф 6. 48 от тях са получили ставката от 17,9 % на невключените в извадката оказали съдействие производители износители.
 (59)
 Както е разяснено в съображение 51, само 19 производители износители оказаха съдействие, представяйки пълни отговори на въпросника. Освен това, както е описано в съображение 34, един друг производител износител, който първоначално представи отговор на въпросника с много пропуски, запази в крайна сметка индивидуалното си мито в размер на 17,9 %. Тези 20 производители износители, за които се прилага ставката от 17,9 % на невключените в извадката оказали съдействие производители износители, са представлявали 10 % от общия китайски внос през разглеждания период.
 2.4.2. Промяна в схемите на търговия в Китай
 (60)
 В таблица 1 е показан обемът на вноса на разглеждания продукт от КНР в Съюза от 1 януари 2015 г. до края на разглеждания период (като обща стойност).
 Таблица 1
 Общ обем на вноса от КНР (тонове) в Съюза
 2015 г.
 2016 г.
 2017 г.
 2018 г.
 Обем на вноса
 348 003
 376 286
 403 071
 383 460
 Индекс
 100
 108
 116
 111
 Източник: статистически данни за вноса в ЕС въз основа на базата данни по член 14, параграф 6
 (61)
 Обемът на общия внос от КНР се е увеличил като цяло с 11 % по време на РП и от 348 003 тона през 2015 г. е достигнал 383 460 тона по време на разглеждания период.
 (62)
 Както е разяснено в раздели 2.3.1 и 2.3.2, Комисията отбеляза, че производителите износители са увеличили рязко износа си между 2014 г. и 2018 г. или са изнасяли над капацитета си, както е заявен при изготвяне на извадката по време на последното разследване в рамките на прегледа с оглед изтичане на срока на действие на мерките. При липсата на каквато и да е икономическа обосновка, различна от действията във връзка със заобикаляне на мерките, Комисията основа констатациите си за тези 30 производители износители на наличните факти и наред с другото, на данните относно тенденциите в износа за Съюза и на неизяснените въпроси в отговорите им на въпросника в съответствие с член 18, параграф 1 от основния регламент и заключи, че всичките участват в действия във връзка със заобикаляне на мерките. Тези 30 производители износители са представлявали 16 % от общия китайски внос през разглеждания период.
 (63)
 30-те производители износители, участвали в действия във връзка със заобикаляне на мерките, са увеличили обема на продажбите си за Съюза от 52 497 тона (през 2015 г.) на 63 227 тона (през 2018 г.). Това увеличение